
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 145
                                                                din 30 iunie 2023
privind preluarea şi modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.435/09.06.2023 şi la Consiliul Local Sighișoara cu nr. 21.832/22.06.2023, de referatul de aprobare, înregistrat cu nr. 20.437/09.06.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 5.160/08.02.2023, formulată de domnul Stoica Grigore, prin care acesta solicită suplimentarea suprafeţei de teren închiriate de 683 mp., care face obiectul contractului de închiriere nr. 118/27.01.2006, așa cum a fost modificat și completat prin actele adiționale nr. 1/30.11.2010, nr. 2/29.01.2016 şi nr. 3/18.12.2020, având ca obiect teren curte și grădină, situat în Municipiul Sighișoara, str. Horia Teculescu, nr. 125, la suprafața de 870 mp., potrivit înscrierilor din C.F. nr. 50001 Sighișoara (C.F. vechi: 5857/II), nr. top 1531; 1532, document anexat cererii formulate;

             Având în vedere cererea, înregistrată la Municipiul Sighișoara cu nr. 13.273/05.04.2023, formulată de doamna Boitoş Cristina, prin care aceasta solicită preluarea contractului de închiriere nr. 61/30.03.2023, având ca obiect terenul situat în Municipiul Sighișoara, cart. Târnava II, str. Trandafirilor, f. nr., poziţia  BI /STG., nr. 30, în suprafață de 18 mp., cu destinația de teren ocupat de construcția – garaj, de la actualul chiriaş al terenului, doamna Máthé Elisabeta, ca urmare a dobândirii în proprietate a construcției – garaj, conform contractului de vânzare - cumpărare, încheiat la data de 05.04.2023 și legalizat cu încheierea de legalizare nr. 5 din 05.04.2023 de B.I.N. Fărcaș Delia Mariana, document anexat cererii formulate;

Având în vedere faptul că, Municipiul Sighișoara ca unitate administrativ - teritorială, deține rangul de posesor al terenurilor antemenționate, proprietate a Statului Român, în exercitarea stăpânirii acestora comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Văzând că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că, imobilele de natură teren, care fac obiectul contractelor de închiriere amintite mai sus, se află situate în intravilanul Municipiului Sighişoara şi sunt cuprinse în listele de inventar ale Municipiului Sighişoara – domeniul privat;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare; 

Având în vedere vechimea contractului de închiriere nr. 118/27.01.2006 antemenționat, precum și schimbările legislative în materie intervenite de la data încheierii acestuia și până în prezent;

Ținând cont de faptul că în urma preluării şi modificării contractelor de închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 20.436/09.06.2023, prin care se propune preluarea şi modificarea unor contracte de închiriere;

            Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:
Art. (1) Se aprobă, începând cu data de 01.07.2023, modificarea contractului de închiriere nr. 118/27.01.2006, așa cum a fost modificat și completat prin actele adiționale nr. 1/30.11.2010, nr. 2/29.01.2016 şi nr. 3/18.12.2020, având ca obiect teren curte și grădină, situat în Municipiul Sighișoara, str. Horia Teculescu, nr. 125, încheiat între Municipiul Sighişoara şi domnul Stoica Grigore, în sensul suplimentării suprafeței acestuia cu 187 mp., respectiv de la 683 mp. la 870 mp., potrivit înscrierilor din C.F. nr. 50001 Sighișoara (C.F. vechi: 5857/II), nr. top 1531; 1532. 

(2) Ca o consecinţă a modificărilor prevăzute la alin. (1) din prezentul articol, art. 2 din Capitolul II. OBIECTUL CONTRACTULUI din contractul de închiriere nr. 118/27.01.2006, cu modificările şi completările ulterioare, va avea următorul conținut:

,,MUNICIPIUL SIGHIŞOARA, în calitate de proprietar/administrator, închiriază suprafaţa de 870 mp. din totalul de 1151 mp. ai terenului situat în Municipiul Sighişoara, str. Horia Teculescu, nr. 125, înscris în C.F. nr. 50001 Sighișoara, (C.F. vechi: 5857/II), nr. top 1531; 1532, cu destinaţia de grădină.”

(3) Cuantumul chiriei va fi actualizat conform prevederilor legale aplicabile în materie, în vigoare la data modificării contractului, ca urmare a modificării suprafeţei de teren, conform art. 1 alin. (1) din prezenta hotărâre, și va fi indexată cu indicele de inflaţie anual. 
(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, care va avea următorul conținut:
,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.

(5) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:
,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.ˮ

(6) Modificarea contractului de închiriere se va face prin act adiţional.
Art. 2. (1) Se aprobă, începând cu data de 01.07.2023, preluarea contractului de închiriere nr.  61/30.03.2023, având ca obiect terenul situat în Municipiul Sighișoara, cart. Târnava II, str. Trandafirilor, f. nr., poziţia  BI /STG., nr. 30, în suprafață de 18 mp., cu destinația de teren ocupat de construcția – garaj, de către doamna Boitoş Cristina, ca urmare a dobândirii în proprietate a construcţiei – garaj, de la actualul chiriaș al terenului, doamna Máthé Elisabeta, conform contractului de vânzare - cumpărare, încheiat la data de 05.04.2023 și legalizat cu încheierea de legalizare nr. 5 din 05.04.2023 de B.I.N. Fărcaș Delia Mariana.
(2) Durata termenului de închiriere rămasă din durata iniţială a contractului de închiriere este de 3 (trei) ani şi 6 (şase) luni, respectiv de la data de 01.07.2023 până la data de 31.12.2026, cu posibilități de prelungire, conform contractului.
(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 2 alin. (1) din prezenta hotărâre și va fi indexată cu indicele de inflaţie anual.

(4) Restul clauzelor contractuale din contractul de închiriere, preluat potrivit art. 2 alin. (1) din prezenta hotărâre, îşi menţin valabilitatea între Municipiul Sighişoara şi doamna Boitoş Cristina.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  4 ex. Serviciul Evidența Patrimoniului și Fond Locativ; 

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.
14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 145/30.06.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


